โรงเรียนกัลยาณวัตร

**โรงเรียนกัลยาณวัตร** (อักษรย่อ: ก.ว.; Kanlayanawat School, K.W.) เป็นโรงเรียนสหศึกษา ประเภทโรงเรียนมัธยมศึกษาขนาดใหญ่พิเศษ เปิดสอนตามหลักสูตรกระทรวงศึกษาธิการ ตั้งขึ้นเมื่อ 9 สิงหาคม พ.ศ. 2463 ครั้งแรกชื่อว่า โรงเรียนสตรีประจำอำเภอพระลับ 

## ประวัติ
โรงเรียนกัลยาณวัตร มีเนื้อที่ทั้งหมด 19 ไร่ 1 งาน 99.6 ตารางวา ตั้งขึ้นเมื่อวันที่ 9 สิงหาคม พ.ศ. 2463 ครั้งแรกชื่อว่า โรงเรียนสตรีประจำอำเภอพระลับ เปิดสอนชั้นประถมปีที่ 1 -3 โดยใช้บ้านพักหลังที่ 2 ของคุณหญิงเสงี่ยม พิศาลสารเกษตร ภรรยาพระยาพิศาลสารเกษตร (พร พิมพสุต) ผู้ว่าราชการจังหวัดขอนแก่นสมัยนั้น เป็นสถานที่จัดการเรียนการสอน และคุณหญิงเสงี่ยม พิศาลสารเกษตรเป็นผู้ให้การอุปการะ มีนางสาวยื้น ปัญจะ เป็นครูใหญ่ (ทำการ) และมีคณะคุณครูอีกจำนวน 5 คน ได้แก่ นางสาวขำ เฟื่องเพ็ชร์ นางสาวทองสุข เกษคุปต์ นางสาวเลื่อน อุปฮาด นางสาวตุ่น สุริยเฮ้า และนางสาวสง โยทองยศ

ปี พ.ศ. 2468 ทางราชการส่งเสริมให้มีการจัดตั้งโรงเรียนประถมตามตำบลและอำเภอต่างๆ หลวงราษฎร์ธุรกิจ (โสฬส อินทรกำแหง) ได้ทำการขอจัดตั้งโรงเรียนประถมศึกษาขึ้นในที่ดินสวนหลวง  (โรงเรียนกัลยาณวัตร ปัจจุบัน) ให้ชื่อว่าโรงเรียนประชาบาล ตำบลพระลับ 5 (สวนหลวง) เปิดสอนเมื่อวันที่ 5 ตุลาคม พ.ศ. 2474 มีครูจำนวน 5 คน ครูชาย 3 คน และครูสตรี 2 คน มีนักเรียนทั้งหมดเป็นชาย จำนวน 15 คน

ปี พ.ศ. 2475 ทางราชการได้ย้ายโรงเรียนสตรีประจำอำเภอพระลับมาที่สวนหลวง ให้นักเรียนหญิง มาเรียนรวมกันที่โรงเรียนประชาบาล ตำบลพระลับ 5 (สวนหลวง) ที่มีอยู่เดิม แล้วเปลี่ยนชื่อเป็นโรงเรียนสตรีประจำอำเภอพระลับ 2 (สวนหลวง) ขณะเดียวกันก็ย้ายนักเรียนชายไปเรียนที่โรงเรียนประจำอำเภอพระลับ (สนามบิน)

ปี พ.ศ. 2479 กระทรวงธรรมการ (กระทรวงศึกษาธิการ) ได้ยกฐานะโรงเรียนสตรีประจำอำเภอพระลับ 2 (สวนหลวง) เป็นโรงเรียนสตรีประจำจังหวัดขอนแก่น

ปี พ.ศ. 2483 เปลี่ยนชื่อเป็นโรงเรียนสตรีขอนแก่นกัลยาณวัตร ซึ่ง “กัลยาณวัตร” มีความหมายว่า การประพฤติ ปฏิบัติตัวในทางที่ดี

ปี พ.ศ. 2510 เปลี่ยนชื่อเป็นโรงเรียนกัลยาณวัตร เปิดสอนถึงระดับมัธยมศึกษาตอนปลายและรับนักเรียนชายเข้าเรียนด้วย

ปี พ.ศ. 2530 เปิดรับนักเรียนชายในระดับชั้นมัธยมศึกษาต้น 

ปัจจุบันโรงเรียนกัลยาณวัตร เป็นโรงเรียนสหศึกษา ประเภทโรงเรียนมัธยมศึกษาขนาดใหญ่พิเศษ เปิดสอนตามหลักสูตรกระทรวงศึกษาธิการ และได้รับการคัดเลือกเข้าโครงการโรงเรียนมาตรฐานสากล จัดชั้นเรียน 87 ห้องเรียน (13-13-13/16-16-16) 

## ความหมายชื่อโรงเรียน
* **กัลยาณ** มาจากคำบาลี-สันสกฤต ใช้เป็นบทหน้าสมาส แปลว่า ดี งาม มีนัยยะหมายถึง มีสกุล มีเกียรติ ประเสริฐ โชคดี มีเคราะห์ดี และสบายดี 
* **วัตร** มาจากคำบาลี แปลว่า กิจพึงกระทำ หน้าที่ ขนบธรรมเนียม ประเพณี การประพฤติ การปฏิบัติ  
* **กัลยาณวัตร** แปลว่า ผู้ประพฤติดี หรือผู้ประพฤติงาม 

## เกียรติประวัติ
ห้องสมุดโรงเรียนกัลยาณวัตร ได้รับรางวัลอันทรงคุณค่ายิ่ง ดังนี้คือ

***พ.ศ. 2524** รางวัลพระราชทานห้องสมุดดีเด่นโล่พระราชทาน จากสมาคมห้องสมุดแห่งประเทศไทย
***พ.ศ. 2528** ได้อัญเชิญพระพุทธกัลยาณมุนี พระพุทธรูปปางลีลา มาประดิษฐานไว้ที่ประตูด้านหน้าของโรงเรียน ตามนโยบายการจัดหาพระพุทธรูปประจำสถานศึกษาของกระทรวงศึกษาธิการ โดยจัดพิธิสมโภชเมื่อวันที่ 19 กันยายน พ.ศ. 2528
***พ.ศ. 2530** รับนักเรียนชั้น ม.1 และ ม.4 เป็นสหศึกษา
***พ.ศ. 2530** รางวัลพระราชทานห้องสมุดดีเด่นโล่พระราชทาน จากสมาคมห้องสมุดแห่งประเทศไทย
***พ.ศ. 2537** รางวัลห้องสมุดโรงเรียนมัธยมดีเด่น ระดับเขตการศึกษา จากเขตการศึกษา 9 จังหวัดอุดรธานี
***พ.ศ. 2538** รางวัลห้องสมุดโรงเรียนมัธยมดีเด่น ระดับเขตการศึกษา จากเขตการศึกษา 9 จังหวัดอุดรธานี
***พ.ศ. 2538** โรงเรียนได้รับรางวัลห้องสมุด และห้องสมุดกาญจนาภิเษกของกรมสามัญศึกษา
***พ.ศ. 2539** โรงเรียนได้รับรางวัลห้องสมุดพระราชทานดีเด่น แห่งประเทศไทย ของสมเด็จพระเทพรัตนราชสุดาสยามบรมราชกุมารี
***พ.ศ. 2539** รางวัลห้องสมุดโรงเรียนมัธยมดีเด่น ระดับกรมสามัญศึกษา จากกรมสามัญศึกษา กระทรวงศึกษาธิการ
***พ.ศ. 2540** รางวัลห้องสมุดโรงเรียนมัธยมศึกษาดีเด่น ระดับกรมสามัญศึกษา จากกรมสามัญศึกษา กระทรวงศึกษาธิการ, รางวัลห้องสมุดโรงเรียนมัธยมศึกษาดีเด่น ระดับเขตการศึกษา 9 จากเขตการศึกษา 9 จังหวัดอุดรธานี และรางวัลห้องสมุดมาตรฐานกาญจนาภิเษก
***พ.ศ. 2541** รางวัลห้องสมุดโรงเรียนมัธยมศึกษาดีเด่น จากเขตการศึกษา 9 จังหวัดอุดรธานี รางวัลห้องสมุดมัธยมศึกษา ขนาดใหญ่ เฉลิมพระเกียรติกาญจนาภิเษกดีเด่น
***พ.ศ. 2542** รางวัลห้องสมุดโรงเรียนจัดโครงการอ่านเฉลิมพระเกียรติได้ดีเด่น ระดับกรมสามัญศึกษา จากกรมสามัญศึกษา กระทรวงศึกษาธิการ
***พ.ศ. 2543** รางวัลโรงเรียนมัธยมศึกษาจัดโครงการค่ายการอ่านยอดเยี่ยม จากกรมสามัญศึกษา กระทรวงศึกษาธิการ
***พ.ศ. 2546** วงโยธวาทิตโรงเรียนกัลยาณวัตร ได้รับรางวัลชนะเลิศอันดับ 1 ประเภท ค ชิงถ้วยพระราชทาน สมเด็จพระเทพรัตนราชสุดาสยามบรมราชกุมารี
***พ.ศ. 2547** รางวัลพระราชทานสาขากิจกรรมส่งเสริมยอดนักอ่าน จากสมเด็จพระเทพรัตนราชสุดาสยามบรมราชกุมารี
***พ.ศ. 2549** รางวัลการประกวดห้องสมุด โรงเรียนมัธยมศึกษาขนาดใหญ่ ระดับเขตพื้นที่การศึกษา จากผู้อำนวยการสำนักงานเขตพื้นที่การศึกษาขอนแก่น เขต1
***พ.ศ. 2551** รางวัลเกียรติบัตรต้นแบบห้องสมุดมีชีวิต จากสำนักงานเขตพื้นที่การศึกษาขอนแก่น เขต1
***พ.ศ. 2552** รางวัลสถานศึกษาที่ขับเคลื่อนปรัชญาของเศรษฐกิจพอเพียง สู่สถานศึกษาดีเด่น ประจำปี 2551 จากสำนักงานเขตพื้นที่การศึกษาขอนแก่น เขต 1
***พ.ศ. 2552** รางวัลเกียรติบัตรสถานศึกษา ที่จัดการเรียนการสอนโครงงานคุณธรรม บูรณาการทุกกลุ่มสาระประจำปี 2551
***พ.ศ. 2553** โรงเรียนได้รับคัดเลือกให้เข้าโครงการโรงเรียนมาตรฐานสากล (World-Class standard school)
***พ.ศ. 2553** โรงเรียนได้รับคัดเลือกให้เป็นโรงเรียนศูนย์อาเซียนศึกษา (sister school)
***พ.ศ. 2553** โรงเรียนได้รับคัดเลือกให้เป็นศูนย์ประสานงาน AFS โครงการนักเรียนแลกเปลี่ยน
***พ.ศ. 2554** วงโยธวาทิตโรงเรียนกัลยาณวัตร ได้รับรางวัลชนะเลิศอันดับ 1 ประเภท ค ชิงถ้วยพระราชทาน สมเด็จพระเทพรัตนราชสุดาสยามบรมราชกุมารี
***พ.ศ. 2554** โรงเรียนได้รับคัดเลือกให้เป็นศูนย์พัฒนาหุ่นยนต์ จังหวัดขอนแก่น ประจำภาคตะวันออกเฉียงเหนือ
***พ.ศ. 2555** โรงเรียนได้รับคัดเลือกให้เป็นศูนย์พระราชกรณียกิจ จัดแสดงนิทรรศการและเป็นศูนย์การจัดแสดงห้องราชวงศ์จักรกรี
***พ.ศ. 2555** โรงเรียนได้รับคัดเลือกให้เป็นโรงเรียนต้นแบบการพัฒนาการศึกษาอย่างมีคุณภาพเทียบสากลของระดับประเทศ (Intensive school) และเป็นหนึ่งใน 62 โรงเรียน ที่ได้รับคัดเลือก
***พ.ศ. 2555** โรงเรียนกัลยาณวัตรได้รับคัดเลือกให้เป็นศูนย์พัฒนาวิชาชีววิทยา จังหวัดขอนแก่น 
***พ.ศ. 2555** โรงเรียนกัลยาณวัตรได้รับคัดเลือกให้เป็นศูนย์พัฒนาภาษาอาเซียน
***พ.ศ. 2565** โรงเรียนกัลยาณวัตรชนะเลิศการประพันธ์กลอนสด

## โรงเรียนรางวัลพระราชทาน
โรงเรียนกัลยาณวัตรได้รับรางวัลโรงเรียนพระราชทาน ทั้งหมด 4 ปี ได้แก่

***พ.ศ. 2526** ในสมัยผู้อำนวยการดุษฎี พงศ์ศาสตร์ รางวัลโรงเรียนพระราชทาน โรงเรียนมัธยมศึกษาขนาดใหญ่พิเศษ 
***พ.ศ. 2533** ในสมัยผู้อำนวยการภัทรพร พัชรินทร์ศักดิ์  รางวัลโรงเรียนพระราชทาน โรงเรียนมัธยมศึกษาขนาดใหญ่พิเศษ 
***พ.ศ. 2541** ในสมัยผู้อำนวยการจริยา สารการ รางวัลโรงเรียนพระราชทาน โรงเรียนมัธยมศึกษาขนาดใหญ่พิเศษ
***พ.ศ. 2554** ในสมัยผู้อำนวยการลิขิต เพชรผล  รางวัลโรงเรียนพระราชทาน โรงเรียนมัธยมศึกษาขนาดใหญ่พิเศษ

## บุคคลที่มีชื่อเสียงของทางโรงเรียน/ประเทศ
* ธีระพงษ์ โสดาศรี อดีตอธิบดีกรมประชาสัมพันธ์
* เดชา ชาสงวน นักดนตรีพื้นบ้านอีสาน นักเป่าแคนชนะเลิศแห่งประเทศไทย
*ณฐิชา ทะวะลัย หรือปุ้ย ผู้หญิงดินดิน นักร้อง/นักแสดง
* สหรัฐต์ หิรัญญ์ธนภูวดล นักร้อง/นักแสดง
* ศรราม บางบุญนาค นักกรีฑาทีมชาติไทย
* ชาญวิทย์ ลัภโต ผู้ประกาศข่าวเศรษฐกิจช่อง 7

## อาคาร/สถานที่สำคัญภายในโรงเรียน

***อาคาร 1 (อาคารเฉลิมพระเกียรติ)**
เป็นอาคารเรียน 4 ชั้น ประกอบไปด้วยห้องต่าง ๆ เช่น ห้องแนะแนว, ห้องเรียนของนักเรียนชั้น ม.1-ม.2, ห้องนิทรรศการราชวงศ์จักรี, ห้องศูนย์วัฒนธรรม, ห้องอาเซียนศึกษา, ห้องหมอภาษา, ห้องหมวดสุขศึกษาและพละศึกษา, ห้องเรียนมัลติมีเดีย

***อาคาร 2**
เป็นอาคารเรียน 3 ชั้น ประกอบไปด้วยห้องต่าง ๆ เช่น ห้องหมวดวิทยาศาสตร์, ห้องดาราศาสตร์, ห้องปฏิบัติการณ์ทางวิทยาศาสตร์ 4 ห้อง (เคมี ฟิสิกส์ ชีวะ กายวิภาค), ห้องแล็ป, ห้องเรียนสายวิทย์-คณิต ม.ปลาย, ห้องหมวดสังคมศึกษา, ห้องจริยธรรม

***อาคาร 3**
เป็นอาคารเรียน 4 ชั้น ประกอบไปด้วยห้องต่าง ๆ เช่น ห้องหมวดภาษาต่างประเทศ, ห้องปฏิบัติการณ์ภาษาจีน, ห้องปฏิบัติการภาษาญี่ปุ่น, ห้องปฏิบัติการณ์ภาษาอังกฤษ, ห้องปฏิบัติการณ์ภาษาฝรั่งเศส, ห้องปฏิบัติการณ์ภาษาเยอรมัน, ห้องเรียนสายภาษา ม.ปลาย, ห้องหมวดภาษาไทย, ห้องเรียนภาษาไทย, ห้องเรียนทักษะทางด้านการแสดง

***อาคาร 4**
เป็นอาคาร 4 ชั้น ประกอบไปด้วยห้องต่าง ๆ เช่น ห้องฝ่ายบริหาร, ห้องผู้อำนวยการ, ห้องประชุมนางฟ้า, ห้องเกียรติยศ, ห้องพัสดุ, ห้องหมวดคณิตศาสตร์, ห้องสมุดเฉลิมพระเกียรติกาญจนาภิเษก, ห้องเรียนนักเรียชั้น ม.3

***อาคาร 5**
เป็นอาคาร 4 ชั้น ประกอบไปด้วยห้องต่าง ๆ เช่น ห้องโสต 1, ห้องโสต 2, ห้องปฏิบัติการหุ่นยนต์, ห้องเรียน ICT (6 ห้อง), ห้องหมวดเทคโนโลยีและสารสนเทศ

***อาคาร 6**
เป็นอาคาร 3 ชั้น ประกอบไปด้วยห้องต่าง ๆ เช่น ห้องหมวดการงานอาชีพและศิลปะ, ห้องเรียนทักษะการทำอาหาร, ห้องเรียนประดิษฐ์และการแปรรูปผลิตภัณฑ์, ห้องเรียนตัดเย็บ, ห้องปฏิบัติการการงานอาชีพ, ห้องเรียนศิลปะ 2 ห้อง, ห้องเรียนดนตรีไทย, ห้องเรียนนาฏศิลป์, ห้องโภชนาการการศึกษา, โรงอาหาร 2

***อาคาร 7**
เป็นอาคาร 2 ชั้น ประกอบไปด้วยห้องต่าง ๆ เช่น ห้องเรียนงานปั้นและงานสลัก, ห้องฝ่ายอาคารสถานที่, ห้องเรียนดนตรีพื้นเมือง, ห้องเรียนดนตรีสากล, ห้องวงดุริยางค์

***อาคารกิจการนักเรียน**
เป็นอาคารชั้นเดียว ประกอบไปด้วยห้องต่าง ๆ เช่น ห้องคณะกรรมการสภานักเรียน, ห้องฝ่ายกิจการนักเรียน, ห้องประชุมคณะกรรมการสภานักเรียน, ห้องประชาสัมพันธ์, บ้านพักรับรอง

***อาคารศูนย์วิจัยและพัฒนา**
เป็นอาคารชั้นเดียว ประกอบไปด้วยห้องต่าง ๆ เช่น
ห้องวิจัยและพัฒนาการศึกษา, ห้องศูนย์ครอบครัวพอเพียง, ห้องศูนย์การเรียนรู้ตามหลักปรัชญาเศรษฐกิจพอเพียง, ห้องพยาบาล, ห้องศูนย์ TO BE NUMBER ONE

***อาคารนันทนาการ**
เป็นอาคาร 2 ชั้น ประกอบไปด้วยห้องต่าง ๆ เช่น ห้องธนาคารขยะรีไซเคิล, ห้องกิจกรรมพัฒนาผู้เรียนลูกเสื้อ เนตรนารี ยุวกาชาด ผู้บำเพ็ญประโยชน์, ห้องศูนย์แก้ไขปัญหาและปราบปรามยาเสพติด, ห้องรักการอ่าน

***หอประชุมสิริสำอาง**
ตั้งอยู่ชั้นบนของโรงอาหาร ๆ เป็นหอประชุมที่ใช้จัดงานต่าง ๆ ของในโรงเรียนและบุคคลจากภายนอก 

***โรงอาหารกัลยาณวัตร**
ตั้งอยู่บนชั้นล่างของหอประชุม เป็นโรงอาหารขนาดใหญ่ ประกอบไปด้วยร้านอาหารจำนวนมากมายที่ขายในราคาย่อมเยา, สหกรณ์ร้านค้า, ห้องอาหารสีชมพู

***ลานอเนกประสงค์ 1**
***ลานอเนกประสงค์ 2**
***ลานกีฬาต้านภัยยาเสพติด**
***ลานฟุตซอล**
***ลานมะขาม**
***ลานจอดรถคณะครู**
***ศาลานางฟ้า**
***ศาลาไทย**
***ศาลาแดง**
***ศาลาขาว**
***อุทยานการศึกษาลานน้ำตก**
***พระพุทธรูปปางลีลา**
***ศาลพระภูมิ**
***ศาลเจ้าแม่สำอางค์**
***ลานธรรมมะ**
***งานรักษาความปลอดภัย**
***อาคาร 8**
***อาคาร 9**

## แผนการเรียนการสอนของทางโรงเรียน/หลักสูตร
### แผนการเรียนระดับมัธยมศึกษาตอนต้น

* แผนการเรียนห้องเรียนหลักสูตรทั่วไป
* แผนการเรียนห้องเรียนพิเศษ วิทยาศาสตร์ คณิตศาสตร์ เทคโนโลยีและสิ่งแวดล้อม
* ห้องเรียนพิเศษส่งเสริมภาษาอังกฤษแบบเข้มข้น(iegp)
* ห้องเรียนส่งเสริมความสามารถพิเศษภาษาจีน(Cgp)

### แผนการเรียนระดับมัธยมศึกษาตอนปลาย
แบ่งเป็น 3 กลุ่ม และ 7 แผนการเรียน

**1. กลุ่มการเรียนห้องเรียนพิเศษ**
*แผนการเรียนห้องเรียนพิเศษ วิทยาศาสตร์ คณิตศาสตร์ เทคโนโลยีและสิ่งแวดล้อม GIFTED GTEP (GIFTED AND TALENTED EDUCATION PROGRAM) (2 ห้อง/ชั้น)

**2. กลุ่มการเรียนวิทยาศาสตร์และคณิตศาสตร์ **
*แผนการเรียนห้องเรียนวิทยาศาสตร์และคณิตศาสตร์ (6 ห้อง/ชั้น โดยจะแบ่งอีก 1 ห้องเป็นห้องคิงส์)

**3. กลุ่มการเรียนภาษาศาสตร์**
*แผนการเรียนภาษาอังกฤษ - ภาษาญี่ปุ่น
ENGLISH & JAPANESE PROGRAM (1 ห้อง/ชั้น)
*แผนการเรียนภาษาอังกฤษ - ภาษาเยอรมัน 
ENGLISH & DEUTSCH PROGRAM (1 ห้อง/ชั้น) 
* แผนการเรียนภาษาอังกฤษ - ภาษาฝรั่งเศส 
ENGLISH & FRANCE PROGRAM (1 ห้อง/ชั้น)
*แผนการเรียนภาษาอังกฤษ - ภาษาจีน
ENGLISH & CHINESE PROGRAM (2 ห้อง/ชั้น)
*แผนการเรียนภาษาอังกฤษ ภาษาไทย - สังคมศึกษาและวัฒนธรรม
ENGLISH THAI & SOCIAL STUDY PROGRAM (3 ห้อง/ชั้น)

## รายนามผู้บริหารโรงเรียนกัลยาณวัตร

## คณะสีของโรงเรียนและกีฬาสีของโรงเรียน
ในแต่ละปีก็จะมีกีฬาภายในประจำปีของโรงเรียน ภายใต้ชื่อ KW ANGEL GAMES
ในกีฬาสีก็จะมีทั้งการแข่งขันกีฬา, ขบวนพาเหรด และที่ขาดไม่ได้คือการแข่งขันแสตนเชียร์และเชียร์หลีดเดอร์ โดยแบ่งคณะสีเป็น 5 คณะสี ดังนี้
*  ██ **คณะปักษาสวรรค์** (สีเหลือง) ได้แก่ มัธยมต้นห้อง 1, 6, 11 และมัธยมปลายห้อง 1, 6, 11, 16
*  ██ **คณะมโนรมย์** (สีแดง) ได้แก่ มัธยมต้นห้อง 2, 7, 12 และมัธยมปลายห้อง 2, 7, 12, 17
*  ██ **คณะพญาสัตบรรณ** (สีเขียว) ได้แก่ มัธยมต้นห้อง 3, 8, 13 และมัธยมปลายห้อง 3, 8, 13
*  ██ **คณะมธุรดา** (สีแสด) ได้แก่ มัธยมต้นห้อง 4, 9, 14 และมัธยมปลายห้อง 4, 9, 14
*  ██ **คณะแววมยุเรศ** (คณะนิลกาฬเดิม) (สีฟ้า) ได้แก่ มัธยมต้นห้อง 5, 10, 15 และมัธยมปลายห้อง 5, 10, 15

## อ้างอิง

## แหล่งข้อมูลอื่น
* 
* 
* 
* 

หมวดหมู่:โรงเรียนมัธยมศึกษาขนาดใหญ่พิเศษ
หมวดหมู่:โรงเรียนมาตรฐานสากล
หมวดหมู่:โรงเรียนสังกัดสำนักงานเขตพื้นที่การศึกษามัธยมศึกษาขอนแก่น
หมวดหมู่:โรงเรียนที่ก่อตั้งในปี พ.ศ. 2463
หมวดหมู่:โรงเรียนในจังหวัดขอนแก่น